Narai pizzeria ออกตัวบุฟเฟ่ 279+ มานมนาน เราก้อเพิ่งจะได้มาลองกิน สาขายูเนี่ยนมอลล์ จุดดึงดูดคือมี 6 เมนูพิเศษฟรี 1 ที่ต่อ 1 คน แน่นอนว่าสิ่งที่ต้องเลือกคือ unagi roll กับ ชุดฟัวกราและไข่กุ้งห่อสาหร่าย คุณภาพรสชาติปานกลางเมื่อเทียบกับแบรนด์พรีเมี่ยมแต่ถ้าเทียบกับการได้แถมในบุฟเฟ่ราคานี้ถือว่าคุ้มมากครับ  ไลน์อาหารมีหลากหลายทั้งไทย จีน พาสต้า พิซซ่า ชาบู เทปัน จากที่ลองชิมๆ มากะเพื่อนๆ ส่วนตัวลงความเห็นว่า
- ยำสาหร่าย แมงกะพรุน ปลาชิชาโมะ หม้อไฟชาบูและไก่สะเต๊ะ เป็นสิ่งที่ควรลอง
- ซุปเห็ด/ข้าวโพดอร่อยหอมข้นใช้ได้เลย  ซุปต้มยำรสชาติไม่โอ 
- แนวติ่มซำ ไส้กรอก ทาโกะ ไก่จ๊อ แป้งเยอะมากไปหน่อย 
- ปลานึ่ง/ต้มซีอิ๊วพอใช้ได้  ยำทูน่าฟูไอเดียดีน้ำจิ้มแซ่บใช้ได้แต่ก้อออกแป้งๆไปหน่อย 
- ไก่มัน คอหมูย่าง และ หมูแดงรสชาติพอได้แต่เหนียวไปหน่อย
- ไก่นักเกต เห็ดทอด และขนมปังรสชาติโอเค แต่แนะนำว่าอย่ากินเยอะเพราะแป้งเยอะเช่นกันครับ
- แกงเขียวหวาน ข้าวซอย อย่าให้พูดถึงเลย
- หอยลายอบเครื่องเทศ ลาซานญ่า อูกราแตง ผักโขมอบชีส นัวชีสๆ อร่อยตามสไตล์บุฟเฟ่ดีครับ 
- สปาเกตตี้ เส้นเยอะเครื่องน้อย ที่โอเคก้อคงเป็นหอยลายน้ำมันมะกอก เค็มๆมันๆดี
- พิซซ่า ออกมาทีละ 1-2 หน้า หน้าแฮมชีสและซีฟู้ดโอเคอยุ่  หน้าอื่นเฉยๆ หน้าทูน่าไม่เวิค
- ของหวานชอบไอติมช็อคโกแลต ลอดช่องครับ ผลไม้สดดี